[{"text_idx": "#000006", "text": "Ebaluazio-metodoa Unibertsitatean gai horri buruz dagoen araudia eguneratzearen ondorioa da. Irakasleek ebaluazioa eskatzen ahal dute nahi izanez gero, eta hiru alderdi hartzen dira kontuan: egokitasuna (irakasleak emandako edukiak zenbateraino datozen bat Unibertsitatearen, ikastegiaren eta titulazioaren eskakizunekin, plan estrategikoetan eta ikasketa-planetan jasota dauden bezala), gogobetetzea (ikasleek eta arduradun akademikoek iritzi ona ote duten irakaslearen jardunaz) eta irakasleak berak bere jardunari buruz zer gogoeta egin duen eta zer hobekuntza aplikatu dituen (batzordeetan eta bileretan parte hartuz, eta irakasgaiari eta irakaskuntza-estrategiei buruzko prestakuntza jasoz)."}, {"text_idx": "#000007", "text": "Eskaerak ebaluatzeaz arduratzen den batzordea honako hauek osatzen dute: izen handiko unibertsitateko irakasle bat, NUPetik kanpokoa eta Gizarte Kontseiluak izendatua; Irakasleen Gaietarako errektoreordea; ikastegiak eta sailak ordezkatzen dituzten zenbait irakasle; unibertsitateko ikasleen ordezkari bat; eta NUPetik kanpoko unibertsitateko irakasle bat, Kalitatea Ebaluatu eta Egiaztatzeko Agentzia Nazionalak izendatua (ANECA)."}]